CELEX: 52010XG1130(02)
Language: et
Date: 2010-11-18
Title: Nõukogu järeldused, 18. november 2010 , Euroopa kino digiteerimise võimaluste ja probleemide kohta

30.11.2010   
            
            
               ET
            
            
               Euroopa Liidu Teataja
            
            
               C 323/15
            
         Nõukogu järeldused, 18. november 2010, Euroopa kino digiteerimise võimaluste ja probleemide kohta
   2010/C 323/05
   EUROOPA LIIDU NÕUKOGU,
   1.   OSUTADES:
   
               —
            
            
               komisjoni talituste 2. juuli 2010. aasta töödokumendile Euroopa filmipärandi väljakutsete kohta analoog- ja digiajastul (filmipärandi soovituse teine rakendamisaruanne) (1);
            
         
               —
            
            
               komisjoni teatisele Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele „Euroopa digitaalne tegevuskava”, (2) eelkõige selles esitatud väitele, et kinode digiteerimise toetamine on vajalik kultuurilise mitmekesisuse kaitsmiseks;
            
         
               —
            
            
               komisjoni 27. aprilli 2010. aasta rohelisele raamatule kultuuri- ja loomemajanduse potentsiaali rakendamise kohta (3);
            
         
               —
            
            
               UNESCO 20. oktoobri 2005. aasta kultuuri väljendusvormide mitmekesisuse kaitse ja edendamise konventsioonile (4).
            
         2.   TERVITAB HUVIGA:
   
               —
            
            
               komisjoni teatist Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele Euroopa kino võimaluste ja probleemide kohta digiajastul (5).
            
         3.   LEIAB, ET:
   
               —
            
            
               digitehnoloogia pakub uusi võimalusi filmide levitamiseks, sealhulgas väärtfilme näitavatele ja väiksema rahvastikutihedusega piirkondade kinodele, aidates seeläbi saavutada Euroopa ja riiklikul tasandil seatud eesmärke, et edendada Euroopa päritolu teoseid ja nendele juurdepääsu, kultuurilist ja keelelist mitmekesisust ja sotsiaalset ühtekuuluvust;
            
         
               —
            
            
               Euroopa kinoturg on killustatud, millest on tingitud mitmed probleemid, mis võivad riigi ja/või Euroopa tasandil mõjutada digitaalkinole ülemineku kavade koostamist ja rakendamist;
            
         
               —
            
            
               kinode digiteerimine põhjustab kinoettevõtjatele olulisi kulusid, samas kui teatavatele levitajatele annavad digitaalkoopiatega kaasnevad väiksemad kulud võimaluse rahaliseks kokkuhoiuks. Selle ebavõrdsuse kõrvaldamiseks on turg loonud kinode digiteerimiseks erafinantseeringuid hõlmavad rahastamismudelid, nn VPF-mudelid (6). Siiski ei sobi sellised rahastamismudelid alati väikestele kinodele, eriti ühe ekraaniga, väärtfilme ja/või pärandfilme näitavatele või repertuaarikinodele. Seetõttu võib niisugustel kinodel tekkida digitaalsete projitseerimisvahendite soetamisel suuremaid finantsraskusi, samas kui nad täidavad olulist sotsiaalset ja kultuurilist rolli, näiteks hõredama asustusega piirkondades, kus toimub vähe kultuuriüritusi.
            
         4.   RÕHUTAB SELLEGA SEOSES, ET:
   
               —
            
            
               digitaalprojektsioon võimaldab eri keeleversioonide (sealhulgas subtiitrimis- ja dubleerimistehnika) ning audiotehnika paindlikumat ja vähem kulukat kasutamist, aidates sel moel saada parema juurdepääsu teostele, sealhulgas kitsa keelealaga riikidest või piirkondadest pärit teostele, ning neid teoseid paremini levitada;
            
         
               —
            
            
               kinode digiteerimine pakub Euroopa kinole enneolematuid võimalusi, kuid võib põhjustada turu ümberkorraldamist, millel on ebaproportsionaalne mõju eespool osutatud kinodele, vähendades seeläbi näidatavate filmide mitmekesisust ja elanikkonna teatava osa juurdepääsu filmitoodangule. Üleminek võib kahjustada ka sotsiaalset ühtekuuluvust, kuna teatavates piirkondades on kinodel elanikkonna jaoks oluline roll teabevahetus- ja kohtumispaikadena. Samuti võib see kaasa tuua sotsiaalseid kulusid, eelkõige tehnilise tööstuse ja filmide projitseerimisega seotud töökohtade osas;
            
         
               —
            
            
               kinode digiteerimine pakub võimalusi ka Euroopa filmipärandi ja sellele juurdepääsu edendamiseks. Seetõttu on vaja eri tasanditel võtta asjakohaseid meetmeid, et neid võimalusi maksimeerida, sealhulgas hariduslikel eesmärkidel;
            
         
               —
            
            
               digitaalprojektsioonile ülemineku võimalikult suurel määral lihtsustamiseks tuleb ühendada nii riiklikud ja erasektori kui ka kohaliku, riigi ja Euroopa tasandi rahastamisallikad ning muuta need paindlikumaks, et eri tüüpi kinod saaksid toetust vastavalt oma konkreetsele olukorrale.
            
         5.   TÕDEB, ET:
   
               —
            
            
               kino digiteerimine nõuab lisaks projitseerimisvahenditele (server, heli, ekraan, projektsiooniruumi kohandamine jm) ka muid seadmeid ja vahendeid;
            
         
               —
            
            
               nende seadmete kasutusiga ei ole veel teada, mis tekitab küsimusi nende käituskulude ning kohandamise ja/või asendamise rahastamise kohta keskmises ja pikaajalises perspektiivis, sealhulgas seoses digitoodete võimaliku üleminekuga uutesse formaatidesse.
            
         6.   ON SELLEGA SEOSES VEENDUNUD, ET:
   
               —
            
            
               digitaalkinole üleminek on kiireloomuline ja vajalik. Riiklik poliitika peaks seda üleminekut toetama, võttes arvesse järgmisi üldist huvi pakkuvaid eesmärke:
               
                           —
                        
                        
                           Euroopa päritolu, sh Euroopa filmipärandi hulka kuuluvatele teostele juurdepääsu tagamine ja nende edendamine;
                        
                     
                           —
                        
                        
                           kultuurilise ja keelelise mitmekesisuse edendamine, eelkõige teoste leviku parandamise teel;
                        
                     
                           —
                        
                        
                           digiteerimisprotsessi kaasatud Euroopa ettevõtjate konkurentsivõime suurendamine;
                        
                     
                           —
                        
                        
                           sotsiaalse ühtekuuluvuse toetamine, sealhulgas mitmesuguste kinode olemasolu kaudu kogu Euroopa Liidus.
                        
                     
         7.   TERVITAB KOMISJONI KAVATSUST:
   
               —
            
            
               rakendada tegevuskava Euroopa kinodes digitaalsele kinoprojektsioonile üleminekuks, nagu on osutatud komisjoni teatises Euroopa kino võimaluste ja väljakutsete kohta digitaalajastul, eelkõige:
               
                           —
                        
                        
                           algatada enne 2010. aasta lõppu olemasoleva MEDIA programmi raames uus mehhanism, et toetada nende kinode digiteerimist, kus näidatakse olulisel hulgal teistest Euroopa riikidest pärit teoseid;
                        
                     
                           —
                        
                        
                           uurida 2011. aastal võimalust anda kinoettevõtjatele juurdepääs MEDIA tagatisfondile või leida mõni samalaadne viis nende jaoks krediidile juurdepääsu lihtsustamiseks;
                        
                     
                           —
                        
                        
                           võtta 2011. aastal vastu soovitus Euroopa kino digiteerimise edendamise kohta;
                        
                     
                           —
                        
                        
                           esitada 2012. aastal kino käsitlevas tulevases teatises ettepanekud asjakohaste suuniste kohta, et hinnata riigi toetust kinode digiteerimiseks.
                        
                     
         8.   KUTSUB LIIKMESRIIKE ÜLES:
   
               —
            
            
               kaaluma vajadust toetada kinode digiteerimist, võttes arvesse eespool osutatud üldist huvi pakkuvaid eesmärke;
            
         
               —
            
            
               kaaluma sellega seoses ja kooskõlas Euroopa konkurentsieeskirjadega kino digiteerimiseks ettenähtud toetuskavade rakendamist, mis oleksid täienduseks erarahastamisele. Nendes kavades tuleks arvesse võtta iga liikmesriigi eripära. Valikud oleksid näiteks:
               
                           a)
                        
                        
                           toetus kinodele, kes ei suuda digiteermiskulusid kanda, et varustada neid digitaalseadmetega ja võimaldada neil püsida konkurentsivõimelisena nende kinode suhtes, kes saavad endale muretseda seadmed näiteks VPF-mudelite abil;
                        
                     
                           b)
                        
                        
                           toetus kinodele, mis asuvad hõreda asustusega piirkondades, kus toimub vähe kultuuriüritusi;
                        
                     
                           c)
                        
                        
                           toetus kinodele, mis edendavad Euroopa päritolu teoseid, näiteks eraldades neile teostele olulise osa oma programmist;
                        
                     
                           d)
                        
                        
                           toetus filmiarhiividele ja filmipärandit näitavatele kinodele vastavalt nõukogu 18. novembri 2010. aasta järeldustele Euroopa filmipärandi, sealhulgas digitaalajastu väljakutsete kohta (7);
                        
                     
                           e)
                        
                        
                           julgustada solidaarsusmehhanismide korraldamist teoste levitajate ja kinoettevõtjate ja/või kinoettevõtjate endi vahel;
                        
                     
                           f)
                        
                        
                           innustades väikeseid kinosid liituma ja ühiselt kandma digitaalseadmetega seotud kulusid;
                        
                     
         
               —
            
            
               kaaluma digitaaloriginaalide tootmise seadmist filmide jaoks mõeldud riigiabi tingimuseks, et suurendada üldist pakkumist digiteeritud Euroopa päritolu teoste osas;
            
         
               —
            
            
               uurima, kuidas oleks võimalik asjakohasel juhul kasutada Euroopa Liidu struktuurifonde digiteerimisprojektide ja praktikaalgatuste rahastamiseks.
            
         9.   KUTSUB LIIKMESRIIKE JA KOMISJONI ÜLES OMA VASTAVATE PÄDEVUSVALDKONDADE PIIRES:
   
               —
            
            
               kaaluma veelgi, võttes arvesse olemasolevaid digitaalse kinoprojektsiooni ISO standardeid, kuidas saavutada projektsioonikvaliteedi ja filmide levitamise osas vajalikke, asjakohaseid ja nõudlusele vastavaid tulemusi; seda tuleks teha kooskõlas tehnoloogilise neutraalsuse põhimõttega;
            
         
               —
            
            
               võtma arvesse, et tehnoloogia muutub ja uueneb pidevalt ning et digitaalse projektsiooni rahastamisega seotud küsimused ei piirdu praeguse üleminekuperioodiga;
            
         
               —
            
            
               tagama niipalju kui võimalik ja kooskõlas konkurentsieeskirjadega, et kinode digiteerimiseks ette nähtud erasektori ja riigi rahastamismehhanismide rakendamine ei vähenda kinoettevõtjate valikuvabadust repertuaari valikul;
            
         
               —
            
            
               ergutama eelkõige kinoomanikele ja levitajatele suunatud ümberõpet ja digitaaltehnoloogia koolitusprogramme, mis eelkõige käsitlevad projektsiooni, digifilmide uusi ärimudeleid, alternatiivse repertuaari turundust ja tehnilist hooldust;
            
         
               —
            
            
               uurima võimalusi, et hõlbustada kinoettevõtjate ja teiste digitaalprojektsioonile üleminekuga seotud ettevõtjate juurdepääsu krediidile, eelkõige Euroopa Investeerimispanga kaudu, kui see muutub võimalikuks.
            
         
      (1)  SEK(2010) 853 lõplik.
   
      (2)  KOM(2010) 245 lõplik.
   
      (3)  KOM(2010) 183 lõplik.
   
      (4)  Nõukogu 18. mai 2006. aasta otsus 2006/515/EÜ kultuuri väljendusvormide mitmekesisuse kaitse ja edendamise konventsiooni sõlmimise kohta (ELT L 201, 25.7.2006, lk 15).
   
      (5)  KOM(2010) 487 lõplik.
   
      (6)  Virtual Print Fee (VPF) (virtuaalse koopia tasu) mudel põhineb kolmandate investorite kaasamisel, et lahendada kulude ja tulude jagamise küsimus. Need kolmandad pooled koguvad (osa) levitajate tulu VPFide kujul, et panustada osalevate kinode digitaalseadmetesse.
   
      (7)  Dok 14711/10.